夏竦
奉和御製宣读天书
赫赫穹符迪庆基，巍巍真绪拥繁禧。
控飚灵御传天意，候日珍文告帝期。
奉诣乔丘彰锡祉，胙壤濑乡修茂礼。
宸闱薰祓款云舆，戎候耕耘櫜象弭。
纪号惟新岁历呈，三元初吉协休辰。
徽册奉天熙事蒇，丕名尊祖皇仪展。
太宫薦鬯孝思伸，阳位升烟鸿庆远。
瑞应纷纶百福同，寅威宝命雾尊崇。
布宣精意诚明顯，申饬攸司宪度隆。
将披秘蕴昭灵契，欲使万方知帝意。
肆眚端门诏毕旋，灵场顶启百枝烯。
夙陈露寝敷瑶度，躬薦真香奏瑞烟。
三辰淳辉居斋室，阶满祥蓂当望日。
大裘陟降既登歌，群后延登皆上芴。
元辅披滕圣训扬，枢臣援翰宝文彰。
有虞出洛龟休跃，唐氏衔图凤罢翔。
辞若洞章皆摘句，字如龙篆宛分行。
森沉虎旆严真卫，肃穆珠旒增洁志。
敬受丹书岂易侔，式旌玉刻诚难继。
修修羽帐降星辰，杳杳飚斿驻圣真。
庭际烟霞辉晔晔，天中鸾鹤羽兟兟。
微密妙言爰备举，庞鸿盛则已宣臻，
一一嘉猷保元后，洽神欢，
昭纪琅函为睿式。万灵潜卫极寅威，
九序相趋皆励翼。绵宇弥隆清净风，
虚晨益鉴馨香德。岂独飞英冠百王，
祇延道荫永欢康。薰弦睿发南风咏，
丕顯清衷报彼苍。